钦定古今图书集成/明伦汇编/闺媛典/第046卷 > 吴琪妻谭氏〈李科妻附〉
## 钦定古今图书集成/明伦汇编/闺媛典/第046卷 > 吴琪妻谭氏〈李科妻附〉

按《宋史列女传》：谭氏，英州真阳县人，曲江村士人吴
琪妻也。绍兴五年，英州饥，观音山盗起，攻剽乡落，琪
窜去，谭不能俱，与其女被执。谭有姿色，盗欲妻之，谭
怒骂曰：“尔辈贼也！我良家女，岂若偶耶？”贼度无可奈
何，害之。同时有南雄李科妻谢氏，囚于虔盗中数日，
有欲犯之，谢唾其面曰：“‘宁万段，我不汝徇也’。盗怒，锉”
之而去。